ŠVENČIONIŲ JULIAUS SINIAUS MENO MOKYKLA

**SMURTO IR PATYČIŲ PREVENCIJOS PROGRAMA**

**2019-2020 MOKSLO METAMS**

 Parengė: Švenčionių Juliaus Siniaus meno mokyklos

 direktorius R.Gaidys

Švenčionys, 2019 m.

PATVIRTINTA

 Švenčionių Juliaus Siniaus meno

 mokyklos direktoriaus

 2019 m. rugpjūčio 30 d.

 įsakymu Nr.V-35

**ŠVENČIONIŲ JULIAUS SINIAUS MENO MOKYKLOS**

**SMURTO IR PATYČIŲ PREVENCIJOS PROGRAMA**

**2019-2020 MOKSLO METAMS**

**Patyčios** – tai agresyvus elgesys, nukreiptas į kitą žmogų, siekiant jam suteikti fizinį ar

psichologinį skausmą. Patyčios nėra atsitiktinis elgesys – tai yra tyčiniai, pasikartojantys

veiksmai, kurių metu vienas ar keli asmenys kabinėjasi, žemina, užgaulioja kitą. Šis elgesys

vyksta tiek tarp vaikų, tiek tarp suaugusiųjų.

**Patyčios – tai:**

1) žodinės priekabiavimas:

* prasivardžiavimas,
* gąsdinimas,
* pašaipios replikos apie žmogaus kūną, religiją, tautybę, negalią, išvaizdą,
* žeminantys ar skaudinantys užrašai apie vaiką,
* vaiką skaudinančių žinučių siuntinėjimas mobiliaisiais telefonais, elektroniniu paštu;

2) fizinės priekabės:

* pargriovimas,
* įspyrimas ar spardymas,
* kumščiavimas,
* stumdymas,
* rankos užlaužimas,
* spjaudymas,
* daiktų gadinimas ir atiminėjimas,
* drabužių gadinimas,
* plaukų pešiojimas.

3) netiesioginės priekabės:

* vaiko atstūmimas nuo grupės,
* apkalbinėjimas,
* ignoravimas,
* šmeižimas,
* kaltinimas tuo, ko vaikas nepadarė,
* nebendravimas su vaiku,
* spaudimo darymas,
* neapykantos prieš kitą vaiką kurstymas.

Reketas taip pat yra patyčių forma.

**Patyčių prevencijos programos tikslas** – užkirsti kelią smurtui ir patyčioms mokykloje ir jos teritorijoje, organizuoti, įgyvendinti ir tobulinti mokykloje smurto prevencijos priemones, kurios padėtų vaikus išmokyti bendrauti nesityčiojant ir nesmurtaujant bei taip kurti saugią ir draugišką aplinką gimnazijoje.

Uždaviniai:

1. Mažinti smurto paplitimą gimnazijoje;
2. Individualiai dirbti su linkusiais smurtauti bei smurtą ir patyčias patiriančiais moksleiviais, teikti jiems pagalbą;
3. Kurti mokykloje pasitikėjimo atmosferą, kad vaikai galėtų papasakoti apie patiriamą skriaudą ar patyčias;
4. Suteikti mokiniams reikiamų žinių apie emocinį, seksualinį, fizinį smurtą;
5. Formuoti saugios elgsenos įgūdžius, reikalingus teisingiems sprendimams atsižvelgiant į įvairias socialines situacijas ir aplinką;
6. Stiprinti mokinių savigarbą ir pasitikėjimą savimi;
7. Suteikti tinkamus, vaikų amžiaus tarpsnį atitinkančius patarimus ir paramą;
8. Padėti tiksliai suvokti asmeninę atsakomybę ir jos ribas;
9. Bendradarbiauti su VTAS ir nepilnamečių reikalų specialiste, siekiant užkirsti kelią priekabiavimui ir smurtui.

Pagrindiniai patyčių mažinimo strategijos principai:

Visiems mokyklos bendruomenės nariams turi būti žinoma, koks elgesys laikomas

patyčiomis.

Mokykla rimtai reaguoja į vykstančias patyčias. Tai reiškia, kad reaguojama į kiekvieną

kitą žmogų žeminančio elgesio apraišką – žodines, fizines, netiesiogines patyčias.

Vykstančios patyčios yra sustabdomos – tai yra visos mokyklos bendruomenės pareiga:

tėvų, mokytojų, mokinių, administracijos.

Svarbu, kad kiekvienas mokyklos bendruomenės narys pastebėtų vykstančias patyčias ir stengtųsi jas sustabdyti: mokytojai ar kiti suaugusieji tiesiogiai įsikištų į vykstančias patyčias ir jas sustabdytų, vaikai pakviestų suaugusįjį, kuris galėtų patyčias sustabdyti.

Smurto ir patyčių programa vykdoma visose klasėse. Kiekvienas mokytojas ir klasės auklėtojas planuoja renginį ar pamoką, susijusią su smurto ir patyčių prevencija.

Mokytojai pamokų metu kalba apie smurto ir patyčių problemas.

Mokiniai dalyvaus organizuojamose miesto ir rajono renginiuose.

**Mokytojų švietimas**

|  |  |  |
| --- | --- | --- |
| **Priemonės pavadinimas** | **Data**  | **Atsakingas**  |
| Informacijos mokytojams pateikimas:Apie mokyklos smurto ir patyčių prevencijos programą | 2019-2020 | Direktorius  |
| Skyrelis su spec.literatūra apie smurtą ir patyčias. (biblioteka) | 2019-2020 | R.Juškienė  |
| Informaciniai lankstinukai | 2019-2020 | DirektoriusL.Girulskienė |

**Tėvų švietimas**

|  |  |  |
| --- | --- | --- |
| **Priemonės pavadinimas** | **Data**  | **Atsakingas**  |
| Informacijos tėvams pateikimas:Paskaitos, pokalbiai (klasės tėvų susirinkimo metu) | Pagal poreikį | Kuruojantys mokytojai |
| Individualūs pokalbiai | 2019-2020 | Kuruojantys mokytojai |
| Psichologo konsultavimas | 2019-2020 | PPT |
| Informacija tėvams apie smurto ir patyčių problemas mokinių tarpe. | 2019-2020 | Kuruojantys mokytojai |
| Vaiko gerovės komisijos veikla | 2019-2020 | J.Kiseliova |
| Klasės tėvų susirinkimai | Pagal poreikį | Administracija, mokytojai |

 **Mokinų švietimas**

|  |  |  |
| --- | --- | --- |
| **Priemonės pavadinimas** | **Data**  | **Atsakingas**  |
| Informacijos mokiniams pateikimas: apie smurto ir patyčių problemą gimnazijoje. | 2019-2020 | Kuruojantys mokytojai |
| Individualūs pokalbiai, diskusijos klasėse | 2019-2020 | Kuruojantys mokytojai |
| Savaitė be patyčių | 2020 m. kovo, balandžio mėn. | L.Girulskienė |
| Tolerancijos diena | 2019-11-15 | J.Dindienė |
| Informaciniai lankstinukai  | 2019-2020 | R.Juškienė |
| Plakatų piešimas ,,Smurtui ir patyčioms STOP“ | 2019-03-10 | J.Dindienė |

**Renginiai**

|  |  |  |
| --- | --- | --- |
| **Priemonės pavadinimas** | **Data**  | **Atsakingas**  |
| Pavasario talka. | 2020 m. balandžio mėn. | Kuruojantys mokytojai |
| Klasių susirinkimai | Kovas -balandis | Kuruojantys mokytojai |
| Pavasario gamtos šventė.Judesio šventė. | 2020 balandžio, gegužės mėn. | J.RazmienėJ.Mažvilienė |
| Šeimos diena | 2020 gegužės mėn. | I.Kerulienė,E. Račinskienė, J.Kiseliova |

**Situacijos analizė, poreikių išaiškinimas**

|  |  |  |
| --- | --- | --- |
| **Priemonės pavadinimas** | **Data**  | **Atsakingas**  |
| Anketa ,, Patyčių masto įvertinimas Švenčionių Juliaus Siniaus meno mokykloje“ | 2020-05-25 | Direktorius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_